**TIEDOTE PÄIVÄKESKUSASIAKKAILLE KOSKIEN KOKOONTUMISIA JA YLEISÖTILAISUUKSIA**

Pirkanmaan koronaepidemia on STM:n luokituksen mukaisesti kiihtymisvaiheessa. Pirkanmaan alueellisen pandemiaohjausryhmän eli "koronanyrkin" päivitettyjen ohjeiden mukaisesti julkisissa sisätiloissa yleisömäärä suositellaan rajattavaksi 2.-21.12. korkeintaan kymmeneen henkilöön. Tarvittaessa myös yksittäinen kunta voi tehdä näitä koskevan velvoittavan päätöksen oman kuntansa osalta.

Nokian kaupungin järjestämä ikäihmisten päiväkeskustoiminta kuuluu suosituksen piiriin. Tästä syystä päiväkeskustoiminnan päivittäinen asiakasmäärä henkilökunta mukaan lukien voi olla 2.12 alkaen korkeintaan 10 henkilöä.

Asiakasrajauksia ohjataan siten, että ensisijaisesti toiminnassa voisivat käydä säännöllisesti he, joille toiminta on merkityksellistä viikoittaisen peseytymismahdollisuuden, perheessä olevan omaishoidon tilanteen tai muun perustellun syyn vuoksi. Muilta osin toimintaa tarjotaan vuoroperiaatteella sitä tarvitseville.

Jos Teillä on kysyttävää,

**lisätietoja ja ohjeita antaa: Ikäihmisten asiakasohjaus p. 040 133 4449**

tai oman ryhmän päiväkeskustoiminnan henkilökunta